jkorsvik/nowiki_second_scrape_merged huggingface dataset:
Full behandling

Full behandling er det niende studioalbumet av rocke- og showbandet Vazelina Bilopphøggers. Albumet ble spilt inn i MajorStudio i 1990. For første gang brukte ikke bandet ekstern produsent, men produserte albumet selv med Eldar Vågan som hovedprodusent. Tradisjonen tro inneholdt albumet primært covere av klassiske, amerikanske pop- og rockelåter fra 50- og 60-tallet med ny, humoristisk tekst på norsk, ispedd noen originale låter. Full behandling inneholder fire originale låter, alle skrevet av Eldar Vågan. Albumet var en suksess og figurerte på salgstopplistene i 1990, og  låtene "Spikre paller", "Traktor med henger" og "Det beste i livet er gratis" fikk mye spilletid på NRK Radio.


== Sporliste ==
«Traktor med henger» (musikk/tekst: Eldar Vågan)
«Spikre paller» (musikk: Wiener/Gluck/Gold, tekst: Eldar Vågan) - original tittel: "It's My Party"
«Slik er livet» (musikk: Bill Cook, tekst: Eldar Vågan) - originalens tittel: "You Can Have Her"
«Lykkeliten» (musikk: Doc Pomus / Mort Shuman, tekst: Eldar Vågan) – originalens tittel: "Little Sister"
«Det beste i livet er gratis» (musikk/tekst: Eldar Vågan)
«Kul slik som je» (musikk: B. Trader, tekst: Eldar Vågan / Viggo Sandvik) - originalens tittel: "(Now and Then There's) A Fool Such as I"
«Grønne gummistøvler» (musikk/tekst: Eldar Vågan)
«Jorunn rundt på 8 dager» (musikk/tekst: Eldar Vågan)
«Grønstad» (musikk: H. Davie  /M. Moore, tekst: Eldar Vågan / Rune Endal) – originalens tittel: "Green Door"
«Bil' er klar for høgging» (musikk: L. Hazlewood, tekst: Eldar Vågan) –  Originalens tittel: "These Boots Are Made For Walking"
«På Vål'enga» (musikk: E. Maresca, tekst: Eldar Vågan) – originalens tittel: "The Wanderer"
«Det vil alltid komma en ifrå Mengshoel» (musikk: B. Bachahrach / H. David, tekst: Eldar Vågan) – originalens tittel: "Always Something There To Remind Me"
«Slæpp fænsen inn» (musikk: Cole Porter, tekst: Eldar Vågan) – originalens tittel: "Don't Fence Me In"


== Medvirkende ==


=== Vazelina Bilopphøggers ===
Viggo Sandvik: sang og trompet
Jan Einar Johnsen: saksofon og kor
Eldar Vågan: gitar og kor
Rune Endal: bassgitar
Arnulf Paulsen: trommer


=== Øvrige medvirkende ===
Tom Berg: saksofon
Tor Welo: piano
Håkon Iversen: kor, vokal
Bjørn Juliusson: perkusjon
Morten Sand: perkusjon
Tomas Siqveland: kor
Leif Osen: perkusjon
Tekniker: Per Sveinson
Fotoforside: Fredrik Refvem
Fotobakside: Glenn Hagbru
Design: BM Design AS


== Utgaver ==
Slagerfabrikken, Opal Rekords - LP, CD og Kassett utgitt 1990


== Kilder ==

(en) Full behandling på Discogs
Alois Stadlober

Alois Stadlober (født 11. april 1962 i Judenburg, Steiermark) er en østerriksk tidligere langrennsløper.


== Karriere ==
Karrieren til Alois Stadlober nådde sitt toppunkt i VM 1999, da han var med på det østerrikske laget som vant stafetten (de andre på laget var Markus Gandler, Christian Hoffmann og Mikhail Botvinov. Bare få dager senere tok han også sølv på 10 km klassisk. I løpet av en lang internasjonal karriere deltok Stadlober i hele fem OL, uten å vinne noen medaljer.
Alois Stadlober er gift med den tidligere østerrikske alpinisten Roswitha Stadlober (født Steiner).


== Mesterskapsmedaljer ==


=== Verdensmesterskap ===
Gull på 4 x 10 km stafett under VM 1999 i Ramsau
Sølv på 10 km klassisk under VM 1999


== Referanser ==


== Eksterne lenker ==
(en) Alois Stadlober – Olympedia 
(en) Alois Stadlober – Sports-Reference (OL-resultater – arkivert) 
(en) Alois Stadlober – FIS (langrenn)
11 år uten kvinnfolk

11 år uten kvinnfolk er det tiende studioalbumet av rocke- og showbandet Vazelina Bilopphøggers. Albumet ble spilt inn i MajorStudio i 1992 og produsert av Eldar Vågan og Vazelina Bilopphøggers. Etter at bassist Rune Endal sluttet i bandet i 1990 var bandet blitt redusert til en kvartett.


== Sporliste ==
«2250 Roverud» – Cincinnati Fireball (Schroeder/McFarlands/Eldar Vågan)
«La meg være ung» – La meg være ung (Arne Bendiksen)
«11 år uten kvinnfolk» (Eldar Vågan)
«Bopin' Bodil» – Do What You Did (Thurston Harris/Eldar Vågan)
«Bedre hæll æll medisin» (Eldar Vågan)
«Brukt-bod-boogie» (Eldar Vågan)
«På Gjøvik» (Eldar Vågan/Viggo Sandvik)
«Sven Torsell» (Eldar Vågan)
«La meg være ung» – La meg være ung (Arne Bendiksen)
«Sisu-Baby» – Is You Is Or Is You Ain't My Baby (B. Austin/L. Jordan/Eldar Vågan)
«Pitbull-Kåre» – Radar Love (G. Kooymans/B. Hay/Eldar Vågan)
«Hør på meg» – Answer Me, My Love (Carl Sigman/Gerhard Winkler/Viggo Sandvik/Eldar Vågan)
«To par gebiss» (Eldar Vågan)
«På trynet oppi silo'n» – Crying in the Chapel (A. Glenn/Eldar Vågan)


== Medvirkende ==


=== Vazelina Bilopphøggers ===
Viggo Sandvik: sang og trompet
Jan Einar Johnsen: Saksofon, orgel og kor
Eldar Vågan: gitar og kor, Vokal på Pitbull-Kåre
Arnulf Paulsen: trommer


=== Øvrige medvirkende ===
Tom Berg: Saksofon og klarinett
Tor Welo: piano og elektrisk orgel
Terje Methi: bassgitar
Håkon Iversen: kor
Tomas Siqveland: kor
Rita Eriksen: kor
Leif Osen: perkusjon
Kristin Skaare: trekkspill
Tekniker: Per Sveinson
Overoppsyn: Jan Paulsen
Foto: Tandem
Cover: Eldar Vågan/BM Design AS


== Utgaver ==
Slagerfabrikken, Opal Rekords - LP, CD og Kassett utgitt 1992


== Kilder ==

(en) 11 år uten kvinnfolk på Discogs


== Eksterne lenker ==
(en) 11 år uten kvinnfolk på Discogs 
(en) 11 år uten kvinnfolk på MusicBrainz
Roswitha Steiner

Roswitha Steiner, gift Stadlober  (født 14. juni 1963 i Radstadt, Salzburg) er en tidligere østerriksk alpinist.
Hun tilhørte verdenseliten i slalåm på 1980-tallet. Til å begynne med deltok hun også i storslalåm. Den første verdenscupseieren kom i 1983 i slalåmrennet i Waterville Valley (USA). I 1986 vant hun slalåmverdenscupen for første gang, takket være fire seire i enkeltrenn.
Under VM 1987 i Crans-Montana tok hun sølvmedaljen i slalåm etter sveitsiske Erika Hess. Hun ledet med over et sekund på Hess etter første omgang, men ble såvidt tatt igjen av Hess i finaleomgangen. I Steiners siste sesong 1988 vant hun nok en gang slalåmcupen sammenlagt. Like etterpå kunngjorde hun at hun la opp.
Roswitha Steiner er gift med den tidligere langrennsløperen Alois Stadlober.


== Meritter ==
OL 1984 i Sarajevo
4.-plass i slalåm
OL 1988 i Calgary
4.-plass i slalåm
VM 1982 i Schladming
7.-plass i slalåm
10.-plass i storslalåm
VM 1987 i Crans-Montana
Sølv i slalåm
Verdenscup
2 ganger vinner av slalåmdelen av verdenscupen: 1985/86, 1987/88
8 enkeltseire i verdenscupen


=== Verdenscupseire ===


== Referanser ==


== Eksterne lenker ==
(de) Roswitha Steiner – Munzinger Sportsarchiv 
(en) Roswitha Steiner – Olympedia 
(en) Roswitha Steiner – Sports-Reference (OL-resultater – arkivert) 
(en) Roswitha Steiner – FIS (alpint) 
(en) Roswitha Steiner – ski-db.com
Rock-A-Doodle

Rock-A-Doodle er en britisk 1991 animert musikalsk komedie/fantasy-film løst basert på et skuespill av Edmond Rostand som het Chantecler. Denne filmen var regissert av Don Bluth, produsert av Goldcrest Films for Samuel Goldwyn Company, og originalt utgitt i Storbritannia og Irland den 2. august 1991, og i USA den 3. april 1992. Filmen inneholder stemmene til Glen Campbell, Christopher Plummer, Phil Harris, Charles Nelson Reilly, Sandy Duncan, Ellen Greene og Toby Scott Ganger.


== Handling ==
Sjantiklar var en hane som kunne få solen til å stå opp ved å gale. I hvert fall er det sånn det fortelles i lille Edmunds magiske eventyrbok. Og dersom kongen av Rock'n'roll hadde vært en syngende hane, og Marilyn Monroe en gyllen fasan, og hvis lubben, hvit kattunge med Davy Crocket-lue... så ville dette ha vært en sann historie (som det tydeligvis er). Edmund havner og havner i Sjantiklars verden etter at mammaen var ferdig med boka og letter etter rockekongen.


== Rolleliste (stemmer) ==


== Produksjon ==
Don Bluth – Regissør
John Quested – produsent
Gary Goldman – produsent
Morris F. Sullivan – produsent
David N. Weiss – manus
Robert Folk – musikk
T.J. Kuenster – musikk
Lisa Dorney – klipping
Dan Molina – klipping
Fiona Trayler – klipping


== Musikk ==

Vazelina Bilopphøggers sto for den norske filmmusikken.


=== Sporliste ===
«Sun Do Shine» – Glen Campbell
«We Hate the Sun» – Christopher Plummer
«Come Back to You» – Glen Campbell
«Boungers» – The Don Bluth Players
«Tweedle Te Dee» – Christopher Plummer
«Treasure Hunting Fever» – Glen Campbell
«Sink or Swim» – Ellen Greene
«Kiss 'N Coo» – Glen Campbell & Ellen Greene
«Back to the Country» – Glen Campbell
«The Owls Picnic» – Christopher Plummer
«Tyin' Your Shoes» – Phil Harris
«Sun Do Shine» – Glen Campbell


== Eksterne lenker ==
(en) Rock-A-Doodle på Internet Movie Database 
(no) Rock-A-Doodle hos Filmfront 
(sv) Rock-A-Doodle i Svensk Filmdatabas 
(fr) Rock-A-Doodle på Allociné 
(nl) Rock-A-Doodle på MovieMeter 
(en) Rock-A-Doodle på AllMovie 
(en) Rock-A-Doodle på Turner Classic Movies 
(en) Rock-A-Doodle på Rotten Tomatoes 
(en) Rock-A-Doodle på Box Office Mojo
.fj

.fj er Fijis nasjonale toppnivådomene (ccTLD) for Internett.


== Registrering ==
Registrering gjøres på tredje nivå, under kategoriserte subdomener på andre nivå.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .fj Whois Information
Registreringsnettsted for .fj domenet
Hææærli’ på toppen ta væla

Hææærli' på toppen ta væla er det ellevte ordinære studioalbumet av rocke- og showbandet Vazelina Bilopphøggers. Albumet ble spilt inn i MajorStudio og Froskedammen Lydstudio i 1996 og ble produsert av bandet selv. Coveret er en parodi av coveret til The Beatles' LP Sgt. Pepper's Lonely Hearts Club Band.


== Sporliste ==
«Sikker sex på Respatex» (Eldar Vågan)
«Røyksjuk» – Baby, Now That I've Found You (Tony Macaulay/John McLoud/Eldar Vågan/Viggo Sandvik/Tor Welo)
«Ingenting er slik det var» – Et si tu n'existais pas (S. Cutugno/P. Losito/V. Pallavicini)
«Hårete gåsunger» (Eldar Vågan)
«Stort sett feit (på det jevne)» (Viggo Sandvik/Eldar Vågan)
«Solskinn inni Blådressen min» – Love Grows (Where My Rosemary Goes) (B. Mason/T. Macaulay/Eldar Vågan)
«Villmænn» – The Wild One – Real Wild Child (O'Keefe/Green/Owens/Eldar Vågan)
«Åmotfors – Sköna Värmland» (Eldar Vågan)
«Baron uten bar» – Judy in Disguise (With Glasses) (John Fred/Andrew Bernard/Eldar Vågan)
«Sjømannsbruden En seiler vals» (Eldar Vågan)
«Hææærli' på toppen ta væla» (Eldar Vågan)
«Blue, blue, blue Hawaii» (Eldar Vågan)
«Trynet på en dau mann» – Down Among the Dead Men (Vanda/Young/Eldar Vågan)
«Frognerseter-jentens søndag» (Eldar Vågan)


== Medvirkende ==


=== Vazelina Bilopphøggers ===
Viggo Sandvik: sang og trompet
Jan Einar Johnsen: saksofon, orgel og kor
Eldar Vågan: gitar, kor og trekkspill, vokal på «Trynet på en dau mann»
Arnulf Paulsen: trommer


=== Øvrige medvirkende ===
Tom Berg: saksofon og klarinett
Tor Welo: piano og elektrisk orgel
Terje Methi: bassgitar
Nils Jansen: saksofon og klarinett
Tor Andreassen: perkusjon
Per Øystein Sørensen: kor
Vegard Johnsen, Hans Morten Stensland, Ezergailis Pauls og Atle Sponberg: fiolin
Dorthe Dreier: bratsj
Hans Josef Groh: cello
Dag Eriksen: trombone
Jens Petter Antonsen: trompet
Bengt Olsson: tekniker
Per Sveinson: tekniker
Tom Carlsen: tekniker
Mikkel Schille: mastering
Ola Johansen: mastering


== Utgaver ==
Slagerfabrikken, Opal Rekords - CD og Kassett utgitt 1996
Bjarne

Bjarne er et mannsnavn med norrøn opprinnelse. Det er en kortform for Bjørn, Bjørngeir og Bjørnulv. Bjarne betyr således bjørn, eller egentlig «det brune dyret», og karakteriserer styrke og kraft.


== Utbredelse ==
Biarni er kjent brukt i tre runeinnskrifter fra vikingtiden, så navnet var kjent, men sannsynligvis ikke svært utbredt i Norden på den tiden. Bjarne var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica. I nyere tid var Bjarne blant de mest populære navnene på nyfødte gutter i Norge i perioden ca. 1895–1935, men har siden falt i popularitet.

Formen Bjarni var et svært vanlig navn på Island på midten av 1800-tallet.Bjarni er i dag et svært vanlig navn på Island. Navnet Bjarne har foruten å være populært i Danmark og Norge også hatt en viss spredning i Sverige og Tyskland. 
Tabellen nedenfor gir en detaljert oversikt over populariteten til mannsnavnet Bjarne og varianter av dette i noen av de landene hvor statistikk er tilgjengelig.


== Kjente personer med navnet ==
Bjarne Frang – norsk skøyteløper
Bjarne Amdahl – norsk komponist og dirigent
Bjarne Nerem – norsk jazzmusiker (saksofon)
Bjarne Håkon Hanssen – norsk politiker
Bjarne Solbakken – norsk alpinist
Bjarne Riis – dansk tidligere syklist
Bjarne Stroustrup – dansk programmerer, skapte språket C++.
Bjarne Skeie – norsk investor og offshoregründer
Bjarne Melgaard (1967–) – norsk samtidskunstner
Bjarne Aas – norsk båtkonstruktør
Bjarne Betjent, figur i barne-tv-serien Sesam Stasjon.


== Referanser ==


== Eksterne lenker ==

(en) Behind the Name: Bjarne
(en) Think Baby Names: Bjarne
Roseveien (Oslo)

Se pekerside for flere forekomster av Roseveien.Roseveien (1A–9B, 2–6) er en vei på Refstad i Bydel Bjerke i Oslo. Veien begynner som blindvei ved Ringveien i sør og ender opp i Liljeveien i nordøst. Veien er i overkant av 150 meter lang og består av villabebyggelse.
Veien har blomsternavn, i likhet med flere andre i området.


== Se også ==
Liste over Oslos gater


== Referanser ==


== Litteratur ==
Knut Are Tvedt, red. (2010). «Roseveien». Oslo byleksikon (5. utg.). Oslo: Kunnskapsforlaget. s. 472. ISBN 978-82-573-1760-7.
Roseveien

Roseveien finnes flere steder:

Roseveien (Oslo)
Roseveien (Fredrikstad)
Roseveien (Sandnes)
Roseveien (Drammen)
Roseveien (Skedsmo) – Kjeller
Roseveien (Jevnaker)
Roseveien (Modum) – Geithus
Roseveien (Porsgrunn)
Roseveien (Halden) – Tistedal
Roseveien (Skiptvet)
Roseveien (Øvre Eiker) – Hokksund
Roseveien (Hamar) – Ridabu
Roseveien (Tønsberg) – Tolvsrød
Roseveien (Rygge)
Rosevegen (Time) – Bryne
Rosevegen (Stange) – Ottestad
Rosevegen (Lier) – Tranby
Rosevegen (Songdalen) – Nodeland
Rosevegen (Harstad)
Rosevegen (Karmøy) – Avaldsnes
Rosevegen (Klepp) – Kleppe
Gunnar Syverstad

Gunnar Bryde Syverstad (født 6. februar 1910 i Horten, død 11. mars 1945 i Rauland) var laboratorieassistent på Vemorkanlegget, Rjukan tungtvannfabrikk.
Han var på innsiden og ga motstandsstyrkene informasjon. I februar 1944 måtte Syverstad flykte til England. Her ble han med i Kompani Linge og fikk sersjants grad. Han ble i oktober samme år sluppet i fallskjerm over Ugleflott i øvre Telemark for å delta i Operasjon Sunshine.
11. mars 1945 hadde gruppen tatt lensmannen til fange da de fryktet at gruppen kunne ha blitt avslørt. Under avhør av lensmannen i en hytte på Syrebekkstølen kom broren til lensmannen og skjøt lensmannen fri. Både Leif Tronstad og Syverstad ble drept i oppgjøret. Broren til lensmannen hadde funnet frem ved å følge sporene til hytta, og da han kom frem var det ikke vakthold der. Motstandsmannen Jon Landsverk og Einar Skinnarland gjemte likene i et vann like ved, men de ble funnet av tyskerne og ble fotografert og brent dagen etter.
Lensmannen ble i 1947 dømt til fem års fengsel for drapsforsøk, og broren fikk ti års fengsel for drap. En bauta til minne om agentene ble reist på Syrebekkstølen etter krigen.


== Minnesmerker ==
Gunnar Syverstads vei på Rjukan i Tinn kommune går sørover fra  FV37 (Fossoveien) på Våer til Vemorkbrua. Veien går videre opp til Vemork hvor produksjonsanlegget for tungtvann ble sprengt under Vemork-aksjonen (Operasjon Gunnerside) natt til 28. februar 1943.
Veien er 380 m lang og er oppkalt etter laborant og motstandsmann Gunnar Syverstad (1910–1945). Dette var Syverstads daglige vei til arbeidet på Vemork i krigsårene. Navnevedtak ble gjort i 1990.


== Litteratur ==
Erling Jensen, Per Ratvik, Ragnar Ulstein: Kompani Linge – bind 2. (1948) ISBN 8244500573
Berg, John: Soldaten som ikke ville gi seg. (1986) Metope. ISBN 8240300022.
Poulsson, Jens-Anton: Tungtvannssabotasjen, kampen om atombomben 1942-1944, antisabotasje 1944-1945 ISBN 8245808032


== Referanser ==


== Eksterne lenker ==
Operasjon Sunshine – aktiv tjeneste i Telemarksfjellene
Patricia Routledge

Katherine Patricia Routledge (født 17. februar 1929) er en britisk skuespiller, kjent fra rollen som «Hyacint Bucket» i TV-serien Høy på pæra. Før Høy på pæra hadde Routledge en karriere innen teater, og da spesielt i musikaler i Storbritannia og USA på 1960- og 1970-tallet.


== Bakgrunn ==
Routledge ble født i Birkenhead i Cheshire i 1929. Etter fullført utdanning ved Birkenhead High School og Universitetet i London, begynte hun sin skuespillerkarriere ved Liverpool Playhouse. Hun studerte også ved Bristol Old Vic Theatre School. 


== Karriere ==


=== Teater ===
Routledge har opptrådt i en mengde sceneproduksjoner, blant annet Little Mary Earnest, Noises Off, Hvem er Ernest og The Solid Gold Cadillac. Hun hadde sin debut på Broadway i 1966. Routledge vant Tony-prisen for beste kvinnelige hovedrolle i en musikal for innsatsen sin i musikalen Darling of the Day i 1968. 
Etter Darling of the Day hadde Routledge roller i flere mindre suksessfulle produksjoner.


=== Film og TV ===
Routledge har opptrådt i flere TV-serier, blant annet Coronation Street og Høy på pæra. I Høy på pæra hadde hun rollen som den fisefine «Hyacint Bucket» (som krevde at folk uttalte etternavnet hennes som Bouquet) som er kjent for sine «middager i lyset av stearinlys».
I 1996 fikk hun hovedrollen i en annen TV-serie, Hetty Wainthropp Investigates, der Dominic Monaghan hadde rollen som hennes assistent.


== Utmerkelser ==
I 1993 ble Routledge utnevnt til offiser av Order of the British Empire, og i 2004 ble hun forfremmet til kommandør av samme orden. Nyttårsaften 2016 ble Routledge utnevnt til storkorsdame av Order of the British Empire. Hun ble dermed opphøyd i ridderstanden og fikk rett til å føre tiltaleformen dame foran sitt navn.


== Referanser ==


== Eksterne lenker ==
(en) Patricia Routledge på Internet Movie Database 
(sv) Patricia Routledge i Svensk Filmdatabas 
(da) Patricia Routledge på Filmdatabasen 
(fr) Patricia Routledge på Allociné 
(en) Patricia Routledge på AllMovie 
(en) Patricia Routledge hos The Movie Database 
(en) Patricia Routledge hos Internet Broadway Database 
(en) Patricia Routledge på Internet Broadway Database
Hjemmesiden til Høy på pæra
Markus Gandler

Markus Gandler (født 20. august 1966 i Kitzbühel) er en østerriksk tidligere langrennsløper som fra 2003 til ski-VM 2019 var langrennssjef i det østerrikske skiforbundet. Han måtte gå av da to østerrikske landslagsløpere ble tatt for doping under mesterskapet.Gandler deltok i verdenscupen i 16 år, og la opp i mars 2000. Hans beste verdenscupprestasjon var en tredjeplass i Canmore i Canada vinteren 1989/90. Et foreløpig karrierehøydepunkt ble satt under OL 1998 i Nagano, da han tok sølvmedaljen på 10 km, bare slått av Bjørn Dæhlie. Det var Østerrikes første OL-medalje i langrenn noensinne.
Året etter ble det nok en seier for Gandler, da Østerrike tok et overraskende stafettgull på hjemmebane under VM 1999 i Ramsau. Han var startmann på det østerrikske laget, som hadde Alois Stadlober, Mikhail Botvinov og Christian Hoffmann på de øvrige etappene.


== Meritter ==


=== Olympiske leker ===
Sølv på 10 km klassisk i Nagano 1998
7.-plass på 15 km i Nagano 1998
9.-plass på 4 x 10 km stafett i Nagano 1998
28.-plass på 15 km i Albertville 1992
24.-plass på 10 km i Albertville 1992
41.-plass på 50 km i Albertville 1992


=== Verdensmesterskap ===
Gull på 4 x 10 km stafett i Ramsau 1999


=== Verdenscupen ===
3.-plass i Canmore 1989/90


== Referanser ==


== Eksterne lenker ==
(en) Markus Gandler – Olympedia 
(en) Markus Gandler – Sports-Reference (OL-resultater – arkivert) 
(en) Markus Gandler – databaseOlympics.com (arkivert) 
(en) Markus Gandler – FIS (langrenn)
Barne- og ungdomspsykologi

Barne- og ungdomspsykologi er et fagområde som tar sikte på å beskrive og forklare endringene i opplevelse og atferd gjennom barne- og ungdomsalderen. Barne- og ungdomspsykologi er en del av utviklingspsykologien, som omhandler utviklingen gjennom hele livsløpet – fra unnfangelse til død. Barne- og ungdomspsykologi er et viktig studieområde innenfor pedagogisk psykologi og dermed innenfor pedagogikken.
Christopher Wren

Christopher Wren (født 20. oktoberjul./ 30. oktober 1632greg., død 25. februar 1722jul./ 8. mars 1723greg.) var en engelsk vitenskapsmann og arkitekt, berømt for sin rolle i gjenoppbyggingen av Londons kirker etter storbrannen i London i 1666.
Wren er særlig kjent for sine plantegninger av St. Pauls katedral, en av Englands få domkirker oppført etter middelalderen, og landets eneste renessansedomkirke. Han hentet inspirasjon fra Peterskirken i Roma, og selv om planene ble møtt med stor motstand, lyktes det ham å gi London og England et av byens og landets prektigste byggverk.
Wren ble født i 1632 i Wiltshire som sønn av domprosten i Windsor. Som gutt møtte han den unge prins Karl, som senere ble konge og ansatte Wren som arkitekt. Han fikk sin utdannelse på Westminster School og Wadham College ved Universitetet i Oxford, og ble valgt til All Souls. I 1657 begynte han å undervise i astronomi ved Gresham College, og fire år senere ble han professor i astronomi ved Oxford, inntil han gikk av i 1673. Wren var også medstifter av Royal Society, som han var formann for fra 1680 til 1682.
Hans første større arkitektoniske arbeid var Sheldonian Theatre, som er bevart i Oxford, og han tegnet flere andre universitetsbygninger i både Oxford og Cambridge, blant annet universitetskirkene ved Pembroke College og Emmanuel College i Cambridge.

Etter den store bybrannen i London ble han valgt som arkitekt for St Pauls katedral, og deretter viet han seg helt til arkitekturen. Planleggingen og oppføringen av den nye domkirken fant sted fra 1675 til 1710, og i mellomtiden tegnet Wren sammen med sine kolleger Robert Hooke og Nicholas Hawksmoor, mange andre bygninger, blant annet 51 kirker i London som erstatning for de 81 som var blitt ødelagt, og hvorav mange er bevart. Han deltok også i tegningen av Monument to the Great Fire of London, Royal Greenwich Observatory, Chelsea Hospital, Greenwich Hospital, Marlborough House, Ashmolean Museum i Oxford, Wren Library ved Trinity College i Cambridge, og mange andre fremtredende bygninger.
Christopher Wren ble slått til ridder i 1673, og var medlem av parlamentet i periodene 1685–1688 og 1702–1705.
Forfatteren John Aubrey skrev at Wren ble frimurer i 1691.
Wren døde i 1723 og ble begravd i St Pauls katedral. En innskrift i domkirken, dedisert til arkitekten, lyder «Lector, si monumentum requiris, circumspice» («Leser, hvis du søker et minnesmerke, så se deg omkring»).


== Referanser ==


== Litteratur ==
On a Grander Scale: The Outstanding Career of Sir Christopher Wren (ISBN 0-00-710775-7 innbundet, ISBN 0-00-710776-5 uinnbundet)
His Invention So Fertile: A Life of Christopher Wren (ISBN 0-19-514989-0)
Kalevi Huuskonen

Kauko Kalevi Huuskonen (født 21. april 1932 i Vesanto, død 7. januar 1999) var en finsk skiskytter.
I det tredje VM i skiskyting 1961 i Umeå gikk han til topps på 20 kilometer, og var med på Finlands lag som vant lagkonkurransen.


== VM-medaljer ==
1961  Umeå -  Gull i skiskyting, 20 km, menn  Finland
1961  Umeå -  Gull i skiskyting, lagkamp, menn  Finland
1962  Tavastehus -  Sølv i skiskyting, lagkamp, menn  Finland


== Eksterne lenker ==
(en) Kalevi Huuskonen – TheSports.org